Diari Oficial de la Generalitat Valenciana


Sumari del DOGV 1865, del 18-09-1992 (1992/825904)

DECRET 153/1992, de 28 d'agost, del Govern Valencià, pel qual instrumenta ajudes a les explotacions ramaderes afectades per la tempesta de pedra del 9 d'agost de 1992.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/08/28/153/dof/vci/html**

### Dades del document

Número de DOGV
:   1865

Data del DOGV
:   18-09-1992

Secció del DOGV
:   DISPOSICIONS GENERALS

Número del document
:   1992/825904


Data del document
:   28-08-1992

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 153/1992, de 28 d'agost, del Govern Valencià, pel qual instrumenta ajudes a les explotacions ramaderes afectades per la tempesta de pedra del 9 d'agost de 1992.  
El dia 9 d'agost de 1992, a determinades comarques de la província de Castelló, va descarregar una tempesta acompanyada de pedra d'excepcional magnitud.  
La intensitat del fenomen va provocar el trencament de les cobertes de les explotacions ramaderes, i les va deixar desprotegides alhora que condicionava greument la continuïtat i viabilitat.  
Es dóna la circumstància que la majoria de la zona afectada és inclosa com a zona desfavorida dins la Directiva 7-5/268 CEE, i que l'activitat ramadera hi constitueix la principal font d'ingressos de les famílies l?economia de les quals depèn de les rendes agràries.  
En virtut d'açò i a proposta dels consellers d'Economia i Hisenda i d'Agricultura i Pesca i amb la deliberació prèvia del Govern Valencià, en la reunió del dia 28 d'agost de 1992,  
DECRETE  
Article primer  
La Conselleria d'Agricultura i Pesca concedirà ajudes econòmiques als titulars d'explotacions ramaderes que hagen estat greument afectades per la tempesta de pedra del dia 9 d'agost de 1992 i que es troben situades a les comarques del Baix Maestrat, l'Alt Maestrat, l'Alcalatén i la Plana Alta, de la província de Castelló.  
Article segon  
Les ajudes consistiran en subvencions a fons perdut del 50% de les quantitats efectivament destinades pels beneficiaris a la reparació o reposició de les cobertes de les instal·lacions ramaderes. No obstant això, a efectes del càlcul, es considerarà com a límit màxim de l'ajuda la quantitat de 2.000 pessetes per m2 de superfície de coberta reparada o reposada.  
Article tercer  
Els beneficiaris de les ajudes hauran de: disposar de la cartilla d'explotació ramadera actualitzada; acreditar la inscripció en el Registre d'Explotacions Ramaderes de la Comunitat Valenciana per a les espècies porcina i apícola, abans de la publicació d'aquesta disposició, i estar al corrent en les obligacions fiscals i davant la Seguretat Social.  
Article quart  
L'import global de les subvencions que es concediran ascendirà a 07.530.471 de pessetes, amb càrrec a la línia 796.49.964.040.19.  
Si la quantia resultant de les ajudes aprovades superàs el total establert es procedirà a un prorrateig entre les sol·licituds amb dret a subvenció.  
Article cinquè  
Les sol·licituds, segons el model de l'annex, es presentaran a les agències comarcals d'extensió agrària i els serveis territorials de la Conselleria d'Agricultura i Pesca, fins al dia 10 d'octubre de 1992.  
Article sisé  
A la sol·licitud caldrà adjuntar, amb caràcter general:  
1. Fotocòpia del NIF.  
2. Certificació de l?entitat bancària de titularitat del compte corrent o llibreta on es desitja el pagament de la subvenció.  
3. Fotocòpia de la darrera declaració de l?Impost sobre la Renda de les Persones Físiques o declaració jurada de no estar obligat a presentar-la.  
4. Fotocòpia de la cartilla de la Seguretat Social.  
Article seté  
1 Les factures acreditatives de la despesa realitzada en la reparació o reposició hauran de presentar-se abans del 5 de novembre de 1992, a la direcció dels serveis territorials de la Conselleria d'Agricultura i Pesca a Castelló, la qual, una vegada realitzades les comprovacions adients, trametrà la proposta de pagament de la subvenció.  
DISPOSICIONS FINALS  
Primera  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
Segona  
Faculte els consellers d'Economia i Hisenda i d'Agricultura i Pesca per al desplegament, en l'àmbit de les seues competències, del que disposa aquest decret.   
València, 28 d'agost de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA  
El Conseller d'Agricultura i Pesca,   
LLUIS FONT DE MORA I MONTESINOS  
Veure annex


Còpia Permalink ELI